हत्यारे पुत्र को आजीवन कारावास की सजा
शुक्रवार को डीजे श्रीराम दिनकर ने हत्या के एक मामले की सुनाई करते हुए पिता की हत्या करने वाले पुत्र को शुक्रवार को अाजीवन कारावास की सजा सुनाई है। यह हत्या पथरिया थाना के ग्राम मेलवारा में हुई थी।
लोक अभियोजक मुकेश जैन मंटू ने बताया कि 20 जनवरी 2015 को रात 9.30बजे मृतक रामलाल पिता कद्दू अहिरवार 77 निवासी मेलवारा अपने घर पर सो रहा था। तभी उसका पुत्र गोकल उर्फ जयसिंह अहिरवार 39 आया और जमीनी विवाद (बंटवारे) को लेकर उसने अपने पिता रामलाल को जलाऊ लकड़ी से मारपीट की। जिससे रामलाल की घटना स्थल पर ही मौत हो गई। आरोपी घटना के बाद फरार हो गया। घटना की रिपोर्ट रामलाल के नाती जितेंद्र ने पथरिया थाना में दर्ज कराई। पुलिस ने आरोपी के मोबाइल नंबर की लोकेश निकाली। घटना के समय आरोपी मौके पर था और घटना के बाद हिसार हरियाणा में पाया गया। पुलिस द्वारा आरोपी को हिसार से गिरफ्तार किया गया।
hin_Deva hin_Deva hin_Deva